stanford-oval/wikipedia huggingface dataset:
ZoneAlarm
Ominaisuuksia

ZoneAlarmin ohjelmistotuoteperheen ominaisuuksiin kuuluu palomuuri, vakoiluohjelmien poisto, virustorjunta, käyttäjän yksityisyyden suojaus, tietokoneen langaton tietoturva sekä roskapostin ja phishing-viestien suodatus. Muita ominaisuuksia ovat muun muassa Auto-Learn, Spy Site Blocking, Game Mode, Email Security, Privacy Protection, Parental Control ja SmartDefence Advisor.
Aiheesta muualla

ZoneAlarmin virallinen sivusto
ZoneAlarmin blogi
Virustorjunta
| --- | --- |
Mainittavia yrityksiä::  Avast Software AVG Technologies Avira Bitdefender Cisco Systems Comodo Group Dr. Web F-Secure Kaspersky Lab Intel Security (ent. McAfee) Lavasoft Malwarebytes Microsoft Panda Security Symantec Corporation Trend Micro ZoneAlarm
Ohjelmia eri alustoille:: 
• Työpöytä • Palvelimet:  AhnLab Avast Antivirus AVG Anti-Virus Avira Antivirus Bitdefender BullGuard Comodo Internet Security Dr. Web F-Secure Advanced SystemCare Kaspersky Internet Security Malwarebytes Anti-Malware McAfee VirusScan Microsoft Security Essentials Microsoft Windows Defender Panda Security Sophos Symantec Endpoint Protection Norton Internet Security Trend Micro Internet Security ZoneAlarm
• Mobiililaitteet • Tabletit:  AhnLab AVG Anti-Virus Avira Antivirus Bitdefender BullGuard Comodo Mobile Security Dr. Web F-Secure Intel Security Trend Micro
Željko Mavrović

Željko Mavrović
Željko Mavrović (s. 17. helmikuuta 1972 Zagrebissa) on kroatialainen entinen raskaan sarjan nyrkkeilijä.
Mavrović on kuusinkertainen Euroopan mestari. Hän otteli 28 ammattilaisottelua, joista voitti 27 ja hävisi yhden. Voitoista 22 tuli tyrmäyksellä.
Ammattilaisena Mavrović oli viisi vuotta voittamaton, kunnes hävisi 26. syyskuuta 1998 Lennox Lewisille WBC:n maailmanmestaruusottelussa. Mavrovićin oli tarkoitus kohdata tämän jälkeen Hasim Rahman, mutta vain pari viikkoa ennen ottelua hän joutui lopettamaan uransa vakavan sairauden takia.
Ammattilaisottelut

| 0 | 1 | 2 | 3 |
| --- | --- | --- | --- |
| 1. | 20. maaliskuuta 1993 | Bruno Podgorny | KO 3 |
| 2. | 1. toukokuuta 1993 | Chris Harbourne | KO 1 |
| 3. | 26. kesäkuuta 1993 | John Morton | KO 3 |
| 4. | 7. elokuuta 1993 | Webster Vinson | KO 2 |
| 5. | 18. syyskuuta 1993 | Marco van Spaend | KO 1 |
| 6. | 16. lokakuuta 1993 | David Bey | KO 4 |
| 7. | 11. joulukuuta 1993 | Kimmuel Odum | W 8 |
| 8. | 5. helmikuuta 1994 | Will Hinton | KO 4 |
| 9. | 26. maaliskuuta 1994 | Mike Dixon | KO 4 |
| 10. | 7. toukokuuta 1994 | Jimmy Bills | KO 1 |
| 11. | 4. kesäkuuta 1994 | Marshall Tillman | KO 1 |
| 12. | 18. kesäkuuta 1994 | James Pritchard | W 10 |
| 13. | 17. syyskuuta 1994 | Jerry Jones | W 10 |
| 14. | 8. lokakuuta 1994 | Marion Wilson | W 8 |
| 15. | 26. marraskuuta 1994 | Oleg Sawmko | KO 3 |
| 16. | 1. helmikuuta 1995 | Nathaniel Fitch | KO 1 |
| 17. | 25. maaliskuuta 1995 | Mark Young | KO 6 |
| 18. | 11. huhtikuuta 1995 | Christophe Bizot | KO 11 |
| 19. | 17. kesäkuuta 1995 | Ken Smith | KO 2 |
| 20. | 14. lokakuuta 1995 | Michael Murray | KO 4 |
| 21. | 9. joulukuuta 1995 | Przemyslaw Saleta | KO 1 |
| 22. | 20. huhtikuuta 1996 | Christophe Bizot | W 12 |
| 23. | 22. kesäkuuta 1996 | Mark Wills | KO 8 |
| 24. | 2. marraskuuta 1996 | Clifton Mitchell | KO 2 |
| 25. | 15. helmikuuta 1997 | Julius Francis | KO 8 |
| 26. | 12. heinäkuuta 1997 | Lajos Eros | KO 5 |
| 27. | 18. lokakuuta 1997 | Vincenzo Cantatore | KO 4 |
| 28. | 26. syyskuuta 1998 | Lennox Lewis | L 12, WBC:n MM-ottelu |
École du personnel navigant d’essais et de réception

École du personnel navigant d’essais et de réception (EPNER) on ranskalainen koelentäjäkoulu, joka sijaitsee Istresin ilmavoimien tukikohdassa Ranskassa. Yhtenä viidestä läntisen pallonpuoliskon parhaasta koelentäjäkoulusta EPNER ylläpitää läheisiä suhteita kolmeen kouluun: Empire Test Pilots' School (ETPS), United States Air Force Test Pilot School  (USAFTPS) ja United States Naval Test Pilot School (USNTPS).
EPNER tarjoaa koulutusta koelentäjille, koe-insinööreille, lentokokeisiin osallistuville lentoinsinööreille ja -teknikoille sekä lennonjohtotehtäviin osallistuville lennonjohtajille.
Entisiä oppilaita

Jean-François Clervoy, ranskalainen insinööri ja Euroopan avaruusjärjestö ESAn avaruuslentäjä eli spationautti
Aiheesta muualla

EPNER
Şahdağin kansallispuisto

Şahdağin kansallispuiston logo.
Şahdağin kansallispuisto (azer. Şahdağ Milli Parkı) on kansallispuisto Suur-Kaukasuksen vuoristossa Azerbaidžanissa, vastapäätä Dagestanin rajaa. Siellä sijaitsevat maan kaksi korkeinta huippua, Bazardüzü ja Şahdağ.
Şahdağin kansallispuisto perustettiin 115 900 hehtaarin laajuisena vuonna 2006 ja sitä laajennettiin vuonna 2010 nykyiseen 130 508 hehtaariin. İsmayıllın ja Pirqulun luonnonsuojelualueet sijaitsevat kansallispuiston sisällä. Se on pinta-alaltaan koko Kaukasuksen alueen suurin kansallispuisto. Hallinnollisesti puisto kuuluu Azerbaidžanin Quban, Qusarin, İsmayıllın, Qəbələn, Oğuzin ja Şamaxın piirikuntiin.
Yleisimpiä puita ovat vuoritammi, etelänsaarni, euroopanvalkopyökki, idänpyökki, rauduskoivu, marjakuusi, valkosalava, saksanjalopähkinä, imeläkirsikka, päärynä ja muut puulajit. Pensaslajeja edustavat muun muassa koiranruusu, mispeli, ruostehappomarja ja orapihlajat. Eläimiä ovat itäkaukasianvuohi, besoaarivuohi, ilves, ruskeakarhu, villisika, susi, sakaali, kettu, metsäkauris, mäyrä ja saukko.
Kansallispuiston alueella suojellaan ja kunnostetaan vuoristometsiä ja vuoristolaitumia eri korkeusvyöhykkeillä ja harjoitetaan ekoturismia.
Wyrd

| Wyrd Elvenking |
| --- | --- | --- |

Studioalbumin tiedot
 Äänitetty : 2003 Genhart-studio, Saksa
 Julkaistu: 19. huhtikuuta 2004
 Tyylilaji: folk metal, power metal
 Kesto: 57.38
 Levy-yhtiö: AFM
Elvenkingin muut julkaisut
| Heathenreel 2001 | Wyrd 2004 | The Winter Wake 2006 |
Wyrd Elvenkingin toinen studioalbumi, joka julkaistiin 19. huhtikuuta 2004.
Kappaleet

The Losers' Ball – 1.49
Pathfinders – 5.22
Jigsaw Puzzle – 4.17
The Silk Dilemma – 4.19
Disappearing Sands – 4.41 (Limited Edition bonus)
Moonchariot – 6.49
The Perpetual Knot – 3.03
Another Haven – 5.06
A Fiery Stride – 4.59 (Limited Edition bonus)
Midnight Circus – 5.04
A Poem for the Firmament – 12.09
Kokoonpano

| --- | --- |
 Yhtye Kleid – laulu  Jarpen – kitara, kuolo ja taustalaulu  Aydan – kitara ja taustalaulu  Gorlan – basso  Elyghen – viulu ja kosketinsoittimet  Zender – rummut :  Vierailevat muusikot Pauline Tacey – kuoro, naislaulu kappaleissa 1, 3  Laura De Luca – kuoro, naislaulu kappaleessa 11  Giada Etro – kuoro, naislaulu kappaleissa 4, 5  Metti Zimmer – laulu kappaleessa 7  Umberto Corazza – huilu
Arvostelut

Imperiumi: 8/10
Metal Temple: 9/10
Aiheesta muualla

Wyrd Discogsissa. (englanniksi)
Albumi Wyrd Encyclopaedia Metallum -sivustolla (englanniksi)
École nationale de l’aviation civile

ENACin, Ranskan kansallisen siviili-ilmailukorkeakoulun portti Toulousessa.
École nationale de l'aviation civile (ENAC) on tunnettu ranskalainen ilmailutekniikan korkeakoulu. Se perustettiin vuonna 1949 Pariisissa, mutta toimii nykyisin Toulousessa.
Korkeakoulu on Université Fédérale Toulouse Midi-Pyrénées -yliopiston yhteistyöverkostoon.
Tunnettuja alumneja

Paul-Louis Arslanian, BEA:n entinen johtaja
Patrick Ky, EASA:n puheenjohtaja
Gérard Mestrallet, GDF Suezin toimitusjohtaja ja hallituksen puheenjohtaja.
Aiheesta muualla

ENACn sivusto
Fondation ENAC
ENACn alumnien sivusto
Óscar Esplá

Óscar Esplán rintakuva
Óscar Esplá y Triay (5. elokuuta 1886 Alicante – 6. tammikuuta 1976 Madrid) oli espanjalainen säveltäjä.
Esplá aloitti jo lapsena musiikillisen koulutuksen, mutta isänsä toiveiden mukaisesti opiskeli sittemmin filosofiaa ja insinööritaitoa Barcelonan yliopistossa. Hän päätti omistautua kokonaisvaltaisesti musiikille saatuaan ensipalkinnon Wienissä vuonna 1911 järjestetyssä kansainvälisessä sävellyskilpailussa. Esplá oli tähän mennessä ollut lähes täysin itseoppinut säveltäjänä. Hän muutti Meiningeniin opiskelemaan sävellystä ja orkesterinjohtoa Max Regerin johdolla. Vuosi myöhemmin hän siirtyi Pariisissa Camille Saint-Saënsin johdolla suorittamiensa kontrapunkti- ja sävellysopintojen pariin. Esplá loi kansainvälisen uran, mutta jäi jossain määrin aikalaisensa Manuel de Fallan varjoon.
Esplá sai vuonna 1930 professorin aseman Madridin konservatoriossa. Vuonna 1931 hän sävelsi republikaanisen hymnin, joka toimi Espanjan toisen tasavallan kansallislaulun pohjana. Hän pakeni vuonna 1936 Belgiaan Espanjan sisällissodan välittömän uhan johdosta. Vuonna 1951 Esplá palasi Espanjaan. Alicantessa on nimetty keskeinen puistonkatu Esplán mukaan. Häneltä on nimensä saanut myös kaupungissa toimiva konservatorio, jota Esplá itse johti vuodesta 1958. Hän oli Ranskan instituutin ulkomaalaisjäsen ja johti ISCM:n Espanjan-jaosta. Vuonna 1956 Alicanten kaupunki alkoi myöntää kansainvälistä Óscar Esplá -sävellyspalkintoa. Vuonna 1986 julkaistiin Esplán musiikkiaiheisten kirjoitusten kokoelma Escritos de Óscar Esplá.
Esplá sävelsi oopperoita, baletteja, kuoroteoksia ja monia soittimellisia teoksia, jotka vaihtelevat pianokappaleista sinfoniaorkesterille laadittuihin teoksiin.
Óscar González

| Óscar González> Henkilötiedot |
| --- | --- |
Kansalaisuus:   Uruguay
Formula 1 -ura
Aktiivivuodet:  1956
Talli(t):  Maserati
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Argentiinan Grand Prix 1956
Viimeinen kilpailu:  Argentiinan Grand Prix 1956
Óscar Mario González (10. marraskuuta 1923 – 5. marraskuuta 2006) oli uruguaylainen Formula 1 -kuljettaja, joka osallistui yhteen F1-osakilpailuun vuonna 1956, Argentiinan GP:hen. Hän oli kilpailussa kuudes, muttei saavuttanut pisteitä, koska siihen aikaan vain viisi parasta saivat pisteitä. Hän jakoi sijoituksensa maanmiehensä Alberto Urian kanssa.
Óscar Carmelo Sánchez

Óscar Carmelo Sánchez (16. heinäkuuta 1971 Cochabamba – 23. marraskuuta 2007) oli bolivialainen jalkapalloilija, pelipaikaltaan keskuspuolustaja. Hän kuului Bolivian maajoukkueeseen MM-kilpailuissa 1994 mutta eri saanut peliaikaa. Copa Américassa 1997 hän pelasi ensimmäistä alkulohko-ottelua lukuun ottamatta täydet minuutit Bolivian saavuttaessa hopeaa. Hän pelasi kaikkiaan 77 maaottelua.
Sánchez pelasi kotimaassaan The Strongestin ja Bolívarin joukkueissa sekä Argentiinassa Gimnasia y Esgrima de Jujuyn ja Independienten joukkueissa. Hän menehtyi syöpään 36-vuotiaana.
Wo (kana)

を hiraganalla tai ヲ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne ovat kana-aakkostojen 45. sijalla wa- ja n-tavujen välissä.
Kanat lausutaan yleisimmin /o/. Joissain murteissa lausunta /wo/ on kuitenkin säilynyt, ja sitä käytetään myös esimerkiksi lauluissa, tai kun äännettä halutaan painottaa.
Alkuperä

Hiragana を on johdettu man'yōgana-merkistön kautta kanjista 遠 ja katakana ヲ kanjista 乎.
Latinisaatio

Kanat latinisoidaan samalla tavalla sekä Hepburn-, Kunrei-shiki- että Nihon-shiki-järjestelmissä: « wo ». Latinisaatio « o » on kuitenkin yleinen, ja se on uskollinen ääntämykselle.
Kirjoitus

Hiragana を kirjoitetaan kolmella vedolla:
Lyhyt vaakaveto.
Diagonaalisesti alkava veto, joka lävistää ensimmäisen vedon, kääntyy sitten oikealle ja kaartaa alas päättyen pystysuoraan.
Oikealle avoinna oleva kaari, joka lävistää edellisen vedon.
Katakana ヲ kirjoitetaan kahdella vedolla:
Vaakasuora veto vasemmalta oikealle, minkä jälkeen kaareva diagonaalinen veto ylhäältä oikealta alas vasemmalle.
Vaakasuora veto edellisen vedon vaakaviivan alapuolelle.
Tietotekniikassa

Unicode-merkinnät:
を: U+3092
ヲ: U+30F2
Käyttö

Kanaa を käytetään lähes yksinomaan objektipartikkelina. Sen vuoksi katakana ヲ on suhteellisen harvinainen jokapäiväisissä teksteissä, ja sitä käytetään yleensä hiraganan を korvaajana silloin, kun teksti täytyy kirjoittaa kokonaan katakanalla.
Vetojen järjestys merkille を.
Vetojen järjestys merkille ヲ.
Željko Milinovič

| Henkilötiedot |
| --- | --- | --- |
Syntymäaika: 12. lokakuuta 1969 (ikä 54)
Syntymäpaikka: Ljubljana, Slovenia
Kansalaisuus:  Slovenia
Pelipaikka: Puolustaja
Pituus: 188 cm
Seurat
| Vuodet | Seura | O (M) |
| 1991 1992-1994 1994-1995 1995-1998 1998-2000 2000-2000 2001-2004 2005-2006 2006-2007 | Slovan Olimpija Ljubljana Železničar Ljubljana Maribor Teatanic LASK Linz Graz JEF United Ichihara LASK Linz Bežigrad |  |
Maajoukkue
| 1997–2002 | Slovenia | 38 (3) |
Željko Milinovič (s. 12. lokakuuta 1969 Ljubljana) on slovenialainen entinen jalkapalloilija.
Jalkapallomaajoukkue

Milinovič debytoi Slovenian maajoukkueessa 1997. Hän kuului Slovenian joukkueeseen myös MM-kilpailuissa 2002. Hän on pelannut 38 maaottelua ja tehnyt niissä kolme maalia.
Óscar Duarte

Óscar Duarte
Óscar Esaú Duarte Gaitán (s. 3. kesäkuuta 1989) on costaricalainen jalkapalloilija, joka edustaa Primera Divisiónissa pelaavaa Levantea. Nicaraguassa syntynyt 184-senttinen Duarte on pelipaikaltaan keskuspuolustaja. Aiemmin hän on edustanut kotimaassaan kasvattajaseuraansa Deportivo Saprissaa ja Puntarenasia, Belgiassa Club Bruggea sekä Espanjassa Espanyolia. Belgiaan Duarte siirtyi vuonna 2013.
Duarte kuuluu myös Costa Rican jalkapallomaajoukkueeseen. Hän on pelannut siinä 51 ottelua ja tehnyt kaksi maalia. Ensimmäinen maali syntyi Costa Rican ja Uruguayn välisessä alkulohko-ottelussa MM-kisoissa 2014 Belo Horizontessa. Osuma oli ottelun voittomaali. Costa Rica voitti 3-1. MM-kisoissa 2018 Duarte pelasi kaksi ottelua.
Käännös suomeksi
Étienne Mattler

Étienne Mattler lokakuussa 1937.
Étienne Mattler (25. joulukuuta 1905 Belfort, Ranska – 23. maaliskuuta 1986) oli ranskalainen jalkapalloilija, pelipaikaltaan vasen laitapuolustaja. Hän kykeni pelaamaan myös keskuspuolustajana.
Mattler edusti urallaan Troyesia 1927–1929 ja Sochauxia uransa päättämiseen, vuoteen 1946 asti. Hän voitti jälkimmäisen kanssa Ligue 1:n kahdesti kausilla 1934–1935 ja 1937–1938 sekä Ranskan cupin kaudella 1936–1937. Hän pelasi yhteensä 62 liigaottelua. Mattler debytoi Ranskan A-maajoukkueessa toukokuussa 1930 ja pelasi joukkueessa 46 ottelua. Hän kuului joukkueen kokoonpanoon vuoden 1930 maailmanmestaruuskilpailuissa pelattuaan 6 ottelua.
Étienne Lenoir

Jean-Joseph Étienne Lenoir (12. tammikuuta 1822 – 4. elokuuta 1900) oli belgialais-ranskalainen keksijä, joka rakensi ensimmäisen kaupallisesti menestyneen polttomoottorin. Lenoir rakensi toimivan kaasumoottorin vuonna 1860. Se jäi kuitenkin myöhempien saksalaisten moottorikeksintöjen varjoon.
Lenoirin moottori oli muunneltu kaksitoimisesta höyrymoottorista. Kaksitahtisena se käytti hiilikaasua ja ilmaa. Moottorilla oli vain neljän prosentin hyötysuhde, mutta se toimi sulavasti ja oli kestävä. Vuonna 1865 yli 400 oli käytössä Ranskassa ja tuhat Isossa-Britanniassa. Moottoreita käytettiin alhaisen kuorman kohteissa kuten pumpuissa ja painamisessa. Lenoir hyödynsi olemassa olevia ideoita kuten Robert Streetin mäntää, Isaac de Rivazin kipinäsytytystä ja Heinrich Daniel Rühmkorffin vastikään keksimää käämiä. Lenoirin moottori ei käyttänyt puristusta, mutta hän teki kokeita Alfonse Beau de Rochasin vuonna 1862 patentoimalla nelitahtisella puristuksella.
Željko Kalac

| 0 | 1 | 2 |
| --- | --- | --- |

Henkilötiedot
Koko nimi: Željko Kalac
Syntymäaika: 16. joulukuuta 1972
Syntymäpaikka: Sydney, Australia
Pelipaikka: maalivahti
Pituus: 202 cm
Seurat
| Vuodet | Seura | O (M) |
| 1989-1995 1995-1996 1996-1998 1998-2002 2002-2005 2005-2009 2009-2010 2010-2011 2013 | Sydney United Leicester City Sydney United Roda JC AC Perugia AC Milan AO Kavala Sydney United Hobart Zebras | 24 (0) 1 (0) 43 (0)  115 (0) 79 (0) 38 (0) 9 (0)   1 (0) |
Maajoukkue
| 1992-2006 | Australia | 54 (0) |
 Seurajoukkueuran tilastot kattavat vain kansalliset sarjat.
Zeljko Kalac (s. 16. joulukuuta 1972) on australialainen jalkapallomaalivahti. Hän pelasi Australian jalkapallomaajoukkueessa ykkösmaalivahtina.
Ura

Urallaan 202-senttinen Kalac on edustanut Milanin lisäksi Sydney Unitedia, Leicester Citya, Rodaa, Perugiaa, Kavalaa ja Hobart Zebrasia.
Vuonna 2011 Kalac ryhtyi valmentamaan Sydney Unitedin maalivahteja, jossa toimi vuoteen 2015 asti ennen siirtymistään Western Sydney Wanderersin maalivahtivalmentajaksi.
Ääni (albumi)

| Ääni Jonna Tervomaa |
| --- | --- | --- |

Studioalbumin tiedot
 Julkaistu: 1. syyskuuta 2017
 Formaatti: CD, LP
 Tuottaja(t): Ken Stringfellow
 Tyylilaji: pop rock
 Kesto: 41.59
 Levy-yhtiö: Johanna Kustannus
Listasijoitukset
  15. (albumilista)    6. (fyysinen albumilista)
Jonna Tervomaan muut julkaisut
| Eläköön 2013 | Ääni 2017 | Superaurinko 2024 |
Singlet albumilta Ääni
 ”Oo mun kaa” Julkaistu: 7. huhtikuuta 2017  ”Uudet jumalat” Julkaistu: 9. kesäkuuta 2017  ”Väärät vaatteet” Julkaistu: 21. heinäkuuta 2017  ”Disco Melancholia” Julkaistu: 23. elokuuta 2017
Ääni on Jonna Tervomaan kymmenes studioalbumi, joka julkaistiin 1. syyskuuta 2017.
Kappaleet

Vaikuttavat aineet – 3.57
Väärät vaatteet – 3.21
Oo mun kaa – 4.35
Disco Melancholia – 3.50
Uudet jumalat – 3.55
Ääni on minun – 3.23
Ennen aikojaan – 4.15
Haamu – 3.15
Jätä minut tähän – 3.31
Mitä jos – 4.14
Kuuta kohti – 3.39
Arvostelut

Keskisuomalainen:
Soundi:
Ş

Ş (ş) eli s ja sedilji on turkissa, azerissa, tataarissa, kurdissa, krimintataarissa ja turkmeenissa käytettävä kirjain, joka lausutaan kuten suomen š [ʃ].
Joskus ş-kirjaimella korvataan romanian kirjain Ș (ș) eli s ja alapuolinen pilkku, jonka kirjoittaminen ja esittäminen voi olla teknisistä syistä hankalaa tai suorastaan mahdotonta. Joissakin kielissä ş-kirjainta käytetään myös arabian-, persian- tai paštunkielistä tekstiä latinisoitaessa.
Turkin kirjaimistossa ş-kirjainta pidetään erillisenä kirjaimena eikä s-kirjaimen muunnelmana.
Tietotekniikassa

| Merkki | Unicode | HTML | Monikielinen näppäimistö |
| --- | --- | --- | --- |
| Ş | U+015E | &#350; | [alt gr]·[akuutti] + [shift]·[s] |
| ş | U+015F | &#351; | [alt gr]·[akuutti] + [s] |
Şahdağ

Şahdağ.
Şahdağ (ven. Шахда́г, Šahdag) on vuorenhuippu Kaukasuksen pääjonon itäosassa Azerbaidžanissa. Sen korkeus on 4243 metriä. Kalkkikivestä ja dolomiitista muodostuneella vuorella on alppiniittyjä ja pieniä jäätiköitä.
Aiheesta muualla

Kuvia tai muita tiedostoja aiheesta Şahdağ Wikimedia Commonsissa
Œ

Œ (œ) on kirjain, ligatuuri, joka on muodostettu yhdistelemällä kirjaimet O ja E. Sitä käytettiin alun perin keskiaikaisessa latinassa eräissä kreikkalaisperäisissä lainasanoissa, joissa kirjaimet o ja e oli alun perin kirjoitettu erillisinä.
Nykyään kirjainta Œ käytetään muun muassa ranskassa eräissä tapauksissa /œ/-tai /ø/ -äänteen merkkinä. Nämä molemmat ovat suomen ö:n tapaisia vokaaleja, joista kuitenkin /œ/ on selvästi avoimempi. Ranskassa œ:n jäljessä on useimmiten kirjain u, mutta myös yhdistelmät œu tai eu lausutaan samoin kuin pelkkä œ. Kirjain œ esiintyy melko harvoissa sanoissa, joista eräitä tavallisimpia ovat œil (silmä), sœur (sisar), cœur (sydän), œuf (muna) ja bœuf (härkä). Eräissä lainasanoissa, varsinkin lääketieteellisissä termeissä, se esiintyy myös e-äänteen merkkinä kuten cœliaque (keliakia). Maantieteessä esimerkiksi maakunta Kambodžassa Kâmpóng Spœ.
Kansainvälisessä foneettisessa aakkostossa œ:tä käytetään suomen ö:n tapaisen, mutta avoimemman vokaalin merkkinä.
Wolmar Schildtin 1800-luvulla kehittämässä venykekirjoituksessa suomen ö-kirjainta vastasi ensiksi œ-kirjain, mutta myöhemmin sen tilalle tuli ø.
Merkistöt

Kirjaimia Œ ja œ ei ole ASCII-merkistössä, mutta Unicodessa niiden koodiarvot ovat U+0140 ja U+0156.
Henkilökohtaisilla tietokoneilla Œ saadaan aikaan pitämällä alt-näppäintä alhaalla ja painamalla numeronäppäimistön näppäimiä 0140, œ taas vastaavasti pitämällä alt-näppäin alhaalla ja painamalla numeronäppäimistön näppäimiä 0156.[lähde? ]selvennä
Şalom

| Şalom |
| --- | --- |
Lehtityyppi:  sanomalehti, verkkojulkaisu
Julkaisija:  Gözlem Gazetecilik Basın ve Yayın A.Ş.
Levikki:  5 000 (LT 2005)
Perustettu:  29. lokakuuta 1947
Päätoimittaja:  Yakup Barokas
Sitoutuneisuus:  sitoutumaton
Kotikunta:  Teşvikiye, Istanbul
Kotimaa:   Turkki
Sivukoko:  tabloidi
Ilmestymistiheys:  viikoittain
Kieli:  turkki ja ladino (juutalaisespanja)
Aiheesta muualla
www.salom.com.tr (turkiksi) www.salom.com.tr (ladino)
Şalom (hepreaksi: 'rauha') on Turkissa ilmestyvä juutalainen sanomalehti. Se ilmestyy tabloid-kokoisena turkin kielellä ja sisältää myös sivun ladinoksi (juutalaisespanja). Lehden levikki on noin 5 000 (2005).
Lehden perusti turkkilais-juutalainen toimittaja Avram Leyon vuonna 1947. Ensimmäinen lehti ilmestyi 29. lokakuuta 1947. Lehden päätoimittaja on Yakup Barokas.
Aiheesta muualla

Şalom Lehden kotisivu. (turkiksi)
Şalom Lehden kotisivu. (Arkistoitu – Internet Archive) (ladinoksi)
Şamaxı

| Şamaxı |
| --- | --- |
 Şamaxı. Engelbert Kämpferin 1700-luvulla julkaistu kaiverrus.
 vaakuna
 Şamaxı
 Koordinaatit: 40°37′49″N, 48°38′29″E 
Valtio:   Azerbaidžan
Piiri:  Şamaxı
Väkiluku (2010):  38 500
Infobox OKVirheellinen NIMI-arvo: 
Şamaxı (ven. Шемаха́, Šemaha) on kaupunki Azerbaidžanissa. Se sijaitsee Kaukasuksen pääjonon kaakkoisella reuna-alueella 122 kilometriä Bakusta länteen. Kaupunki on Şamaxın piirin keskus. Sen kautta kulkee Bakusta Tbilisiin johtava M1-valtatie. Asukkaita on 31 700 henkeä (vuonna 2010).
Şamaxı on yksi Azerbaidžanin vanhimmista kaupungeista. 800–1500-luvuilla se oli Širvan-šaahien valtakunnan pääkaupunki sekä merkittävä kaupan, käsityöammattien, arkkitehtuurin ja taiteen keskus. Mongolit valloittivat ja hävittivät kaupungin vuonna 1222. 1700-luvun puolivälissä siitä tuli Širvanin (Şamaxın) kaanikunnan pääkaupunki. Vuonna 1805 alue liitettiin Venäjään.
Vuonna 1840 kaupungista tuli Kaspian alueen ja vuonna 1846 Şamaxın läänin hallinnollinen keskus. Vuoden 1859 maanjäristyksen jälkeen lääninhallinto siirrettiin Bakuun. Myöhemmin kaupunki oli Bakun lääniin kuuluneen kihlakunnan keskus. 1800-luvun lopussa sen asukkaista 79 % oli azereja, 18 % armenialaisia ja 3 % venäläisiä.
Nykyään Şamaxı on maatalousalueen keskus. Kaupungissa toimii opettajakorkeakoulun osasto, valistusteknikumi sekä teollisuus- ja talousopisto. Lähistöllä sijaitsevat Nasir al-Din Tusille nimetty observatorio ja Pirqulun luonnonpuisto. Kaupungin muinaiset rakennukset ovat tuhoutuneet lukuisissa maanjäristyksissä. Säilyneistä nähtävyyksistä huomattavimpia ovat 700–1400-luvuilla rakennettu perjantaimoskeija ja Yeddi gümbəzin mausoleumiryhmä. Kaupungissa on kotiseutumuseo ja runoilija Sabirin kotimuseo.
Kaupungin perjantaimoskeija (perustettu 743-744 jaa.)
Tähtitieteellinen observatorio.
Aiheesta muualla

Wikimedia Commonsissa on kuvia tai muita tiedostoja aiheesta .
Azerb.com: Shemakha (Samaxi) (englanniksi)
Tourism Portal of Azerbaidzhan: Shamakhy city (Arkistoitu – Internet Archive) (englanniksi)
Azerbaidjan: Territorial and administrative units (azeriksi), (englanniksi), (venäjäksi)
Şahbuzin piirikunta

Şahbuz
Şahbuzin piiri Azerbaidžanin kartalla.
Şahbuzin piirikunta (azer. Şahbuz rayonu, ven. Шахбузский район, Šahbuzski raion) on paikallishallintoalue Azerbaidžanin tasavaltaan kuuluvassa Nahitševanin autonomisessa tasavallassa. Vuonna 1930 perustetun piirin pinta-ala on 815 neliökilometriä. Asukkaita on 22 900 henkeä (vuonna 2010).
Şahbuzin piiri sijaitsee Nahitševan keskiosassa. Se rajoittuu pohjoisessa ja idässä Armeniaan, etelässä Culfan ja lännessä Babəkin piireihin.
Piirin keskus on Şahbuzin kaupunki. Toinen huomattavampi paikkakunta on Badamlın taajama. Kuntia on yhteensä 25 ja kyliä 23.
Seudun pääelinkeino on karjanhoito. Lisäksi kasvatetaan viljaa, rehukasveja, vihanneksia, perunaa ja hedelmiä, harjoitetaan mehiläisten hoitoa sekä tuotetaan kivennäisvesiä. Şahbuzista on maantieyhteys Nahitševanin kaupunkiin.
Alueella sijaitsee vuonna 2003 perustettu Şahbuzin luonnonpuisto. Paikallislehtenä ilmestyy Oğuz səsi (”Oguusin ääni”).